Ilaiyaraja loses cool and shouts at reporter
ఇళయరాజాకు కోపమొచ్చింది!
స్వరజ్ఞాని ఇళయరాజాకు కూడా కోపమొచ్చింది.
TNN | Updated:
Dec 18, 2015, 08:37PM IST
స్వరజ్ఞాని ఇళయరాజాకు కూడా కోపమొచ్చింది. చెన్నై వరద బాధితుల సహాయార్థం స్వచ్చందంగా ముందుకొచ్చి అహర్నిశలు పనిచేసిన వ్యక్తులకు కృతజ్ఞత తెలిపే కార్యక్రమాన్ని శుక్రవారం నాడు చెన్నైలో నిర్వహించారు. ఈ కార్యక్రమంలో ఇళయరాజా కూడా పాల్గొన్నారు. ఆయన కార్యక్రమంలో ప్రసంగించిన అనంతరం ఒక విలేకరి.. మహిళలను కించపరిచేలా శింబు , అనిరుథ్ కలిసి రాసిన వివాదాస్పద గీతం గురించి మీ అభిప్రాయం ఏమిటని ఆయనను ప్రశ్నించారు. దాంతో ఆయనకు ఒక్కసారిగా కోపం వచ్చింది. కాస్త గట్టిదైన స్వరంతో ఆయన విలేకరికి బదులిస్తూ.. ఆ పాట గురించి మాట్లాడేందుకు తాను ఆ కార్యక్రమానికి రాలేదన్నారు. అది మినహాయించి కార్యక్రమం మొత్తం ఎటువంటి వివాదాలు లేకుండానే పూర్తయ్యింది. ఇళయరాజాకు కోపం వచ్చిందని తెలియగానే సత్వరమే స్పందించిన కార్యక్రమ నిర్వాహకులు జోక్యం చేసుకుని ఆయన వేదిక నుండి లోపలి గదికి తీసుకెళ్లారు.